**บัวหิมะ**

บัวหิมะ (Snow lotus = Saussurea involucrata) อาจเรียกว่า บัวหิมะพันปี, บัวหิมะหมื่นปี เป็นสมุนไพร   ชนิดพิเศษของจีน สูงค่า และหายากยิ่ง บัวหิมะเติบโตในร่องหิน โขดหิน และไหล่ภูเขาสูงที่มีอากาศเย็นจัดหรือบริเวณที่ราบสูงมีหิมะปกคลุมทั้งปี เช่น บริเวณเทือกเขาเทียนซาน (เทียนซัน Tianshan) เทือกเขาคุนหลุน (คุนลุน, คุนลุ้น)  และเทือกเขาอัลไต ในเขตปกครองตนเองซินเจียงอุยกูร ซึ่งเรียกว่า บัวหิมะซินเจียง(Xinjiang Snow Lotus หรือ Xuehehua) ในหนังจีนกำลังภายในหลายเรื่อง บัวหิมะถือเป็นยาวิเศษช่วยสลายสารพิษ จอมยุทธ์ต้องดั้นด้นไปหาด้วยความลำบากลำบน



บัวหิมะเติบโตในบริเวณที่สูงกว่าระดับน้ำทะเล 3000-4000 เมตรขึ้นไปซึ่งแม้ในฤดูร้อนภูเขาก็ยังมีหิมะ ปกคลุม บัวหิมะเติบโตอย่างช้า ๆ แต่ทนทานมาก โดยปกติเมล็ดของบัวหิมะเพียง 5% เท่านั้นที่เติบโตจนออกดอกได้ และใช้เวลา 3 ปีกว่าจะเก็บเกี่ยว ดอกบัวหิมะบานช่วงเดือนกรกฎาคมและสิงหาคมของทุกปี ดอกเป็นสีขาวหรือเขียวอ่อน ดูคล้ายดอกบัวขนาดใหญ่ เบ่งบานท้าทายลมและหิมะ ส่งกลิ่นหอมอบอวลไปทั่ว

เนื่องจากเติบโตในบริเวณอากาศหนาวเย็นมาก ดอกบัวหิมะจึงมีรสขมเล็กน้อย ในปัจจุบันบัวหิมะใช้ทำยา ผลิตภัณฑ์เพื่อสุขภาพ และผลิตภัณฑ์เสริมความงามกว่า 50 ชนิด มีสรรพคุณหลายประการเช่น ช่วยป้องกันอาการไข้ ขับสารพิษ ลดอาการเจ็บปวดจากสาเหตุการเป็นโรครูมาตอยด์  ฟื้นฟูสภาพไต และเป็น     ยาอายุวัฒนะ ปรับความสมดุลย์หยิน-หยางของร่างกาย บำรุงเลือด โดยเฉพาะสตรีที่ประจำเดือนมาไม่ปกติ หรือปวดประจำเดือนบ่อย รักษาแผลไฟไหม้ น้ำร้อนลวก ไฟไหม้ตามร่างกาย ฝ้า ตกกระ กลาก เกลื้อน แมลงสัตว์กัดต่อย รวมไปถึง ฮ่องกงฟุต และริดสีดวงทวาร อีกทั้งช่วยบำรุงผิวพรรณ โดยมีผลิตภัณฑ์ทั้งที่เป็นแบบบริสุทธิ์ 100% หรือนำไปผสมกับตัวยาอื่น ๆ

จีนส่งออกบัวหิมะมากกว่าปีละ 5 ล้านดอก มีบริษัทในซินเจียงทำธุรกิจเกี่ยวกับบัวหิมะกว่า 100 แห่ง ซึ่งทุกแห่งต้องมีใบอนุญาตจากรัฐบาล และเนื่องจากความต้องการสูงมาก แต่ปริมาณบัวหิมะเริ่มน้อยลงเรื่อย ๆ รัฐบาลจีนจึงควบคุมการเก็บดอกบัวหิมะอย่างเข้มงวดรวมทั้งพยายามหาวิธีอนุรักษ์และขยายพื้นที่การปลูกมากขึ้น โดยเมื่อไม่กี่ปีที่ผ่านมาหน่วยงานของรัฐเริ่มเพาะบัวหิมะในห้องแล็บก่อนจะนำไปปลูก ในร่องหิน อัตราการรอดของบัวหิมะแบบนี้สูงกว่า 90% ซึ่งในอนาคตอาจทำให้จีนสามารถผลิตบัวหิมะได้มากกว่าในปัจจุบัน

ที่มา : http://www.chinesemuslimthailand.com/printable.php?id=490

**คำถามที่ 1 : แบบเติมคำตอบอิสระ**

จากบทความข้างต้น เพราะเหตุใดพืชดังกล่าวจึงได้ชื่อว่า “บัวหิมะ”

....................................................................................................................................................................................................................................................................................................................................................................................................................................................................................................................................................................................................................

แนวการตอบ พิจารณาจากเหตุผลประกอบ มีความมีเหตุสมผล เหมาะสม

กระบวนการอ่าน : การประเมินและสะท้อนความคิดเห็นต่อบทอ่าน

สถานการณ์ : บริบทการอ่านเพื่อการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : เติมคําตอบแบบอิสระ

ความสอดคล้องตัวชี้วัด : ท 1.1, ม. 1/2: จับใจความสำคัญจากเรื่องที่อ่าน

**คำถามที่2: เลือกตอบเชิงซ้อน**

จากบทความข้างต้น ข้อความใดต่อไปนี้สอดคล้องกับบทความให้วงกลมล้อมรอบคำว่า  “ใช่”

หรือ ถ้าข้อใดไม่สอดคล้องกับบทความให้วงกลมล้อมรอบคำว่า “ไม่ใช่” ดังตัวอย่าง

|  |  |
| --- | --- |
| **ข้อความ** | **คำตอบ** |
| ที่ระดับน้ำทะเล 5,000 เมตร บัวหิมะสามารถเจริญเติบโตได้ | ใช่      /      ไม่ใช่ |
| บัวหิมะจะเจริญเติบโตเฉพาะในฤดูหนาวเท่านั้น | ใช่      /      ไม่ใช่ |
| ดอกบัวหิมะไม่มีรสชาติใด ๆ | ใช่      /      ไม่ใช่ |
| ดอกบัวหิมะที่นำมาใช้ทำยาต้องอายุมากกว่า 3 ปี | ใช่      /      ไม่ใช่ |
| ดอกบัวหิมะบานตลอดทั้งปี | ใช่      /      ไม่ใช่ |

แนวการตอบ : พิจารณาจากเหตุผลประกอบ มีความมีเหตุสมผล เหมาะสม

กระบวนการอ่าน : สะท้อนความคิดเห็นต่อเนื้อเรื่อง สะท้อนความคิดเห็นเกี่ยวกับเนื้อหาและรูปแบบของเรื่องที่ได้อ่านอย่างมีวิจารณญาณ

แหล่งที่มา : เนื้อเรื่องเดียว

ประเภทของเนื้อเรื่อง : การโต้แย้ง

รูปแบบของเนื้อเรื่อง : ต่อเนื่อง

**คำถามที่ 3 : แบบเติมคำตอบอิสระ**

บัวหิมะมีสรรพคุณหลายอย่าง  โปรดระบุสรรพคุณของบัวหิมะที่นักเรียนอาจได้ใช้ประโยชน์มา 2 ข้อ

……………………………………………………………………………………………………………………………………………………………………………………………………………………………………………………………………………………………………………………แนวการตอบ พิจารณาจากเหตุผลประกอบ มีความมีเหตุสมผล เหมาะสม

กระบวนการอ่าน : การประเมินและสะท้อนความคิดเห็นต่อบทอ่าน

สถานการณ์ : บริบทการอ่านเพื่อการศึกษา

แหล่งที่มา : เนื้อเรื่องเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : เติมคําตอบแบบอิสระ

ความสอดคล้องตัวชี้วัด : ท 1.1, ม. 1/2: จับใจความสำคัญจากเรื่องที่อ่าน

**คำถามที่ 4 : แบบเลือกตอบ**

จากบทความข้างต้น นักเรียนโปรดระบุสาเหตุที่บัวหิมะลดปริมาณลงเรื่อย ๆ

1. อุณหภูมิที่เปลี่ยนแปลงไปไม่เหมาะกับการเจริญเติบโตของบัวหิมะ
2. บัวหิมะได้รับความนิยมสูง
3. มีการเก็บบัวหิมะเพิ่มขึ้นอย่างต่อเนื่อง
4. รัฐบาลให้ลดจำนวนบัวหิมะในธรรมชาติ

คำตอบที่ : 2 บัวหิมะได้รับความนิยมสูง

กระบวนการอ่าน : การรู้ตำแหน่งข้อสนเทศในบทอ่าน

สถานการณ์ : สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบ

ความสอดคล้องตัวชี้วัด : ท 1.1 ม.1/2 จับใจความสำคัญจากเรื่องที่อ่าน

**คำถามที่ 5 : แบบเลือกตอบ**

จากบทความข้างต้น ข้อใดต่อไปนี้เป็นการแก้ไขปัญหาของรัฐบาลจีนเพื่อเพิ่มจำนวนบัวหิมะ

1. แจกจ่ายพันธุ์บัวหิมะแก่ประชาชน
2. ออกกฎหมายห้ามเก็บบัวหิมะในธรรมชาติ
3. กำหนดเวลาในการเก็บบัวหิมะ
4. เพาะเลี้ยงต้นอ่อนและนำไปปลูกในธรรมชาติ

คำตอบที่ : 4 เพาะเลี้ยงต้นอ่อนและนำไปปลูกในธรรมชาติ

กระบวนการอ่าน : การรู้ตำแหน่งข้อสนเทศในบทอ่าน

สถานการณ์ : สาธารณะ

แหล่งที่มา : แหล่งข้อมูลเดียว

รูปแบบของเนื้อเรื่อง : แบบต่อเนื่อง

ประเภทของเนื้อเรื่อง : บอกเล่าอธิบายเหตุผล

ลักษณะข้อสอบ : แบบเลือกตอบ

ความสอดคล้องตัวชี้วัด : ท 1.1 ม.1/2 จับใจความสำคัญจากเรื่องที่อ่าน